...> izan zuten: jaialdi bati hasiera emateko suziria bota, kantaldi bat antolatu...». Bitxikeria bat ere badu go...\n...at-batean, argi batzuk hasi ziren pizten, suziriak , ezerezetik agertuta! Herri txiki bat zen eta, argi guztia...\n'Teknopolis' CIC-biomaGUNEren bihotzean. Egilea(k) ERREDAKZIOA. , Euskal Irrati Telebista 2010 (1)\n...> biztanleko herrian. Egun hartan lehen Ariane suziria jaurti zuten handik. Egun hura Europako Espazio Agentziaren...\n...tzo jaurti baitzuten festei hasiera eman zien suziria. Gaur honako ekitaldiak izango ditugu: 17:00etan txokolatad...\n...zuretzat, eta festa saldu nahi zenigun gezurretako suziriak piztuz zure begietan. Udaleku haietara eramatea abenturarik...\n135. atala: Irratiko hots beroak. Egilea(k) , GOENKALE. Goenkale, Euskal Irrati Telebista 2011 (1)\nNAROA.- Ez gaude suziriak botatzeko moduan ere! Eskaintza bereziak egin behar izan di...\n17. Korrika. Debagoieneko euskalakariek eta Korrikak elkar konkistatu dute. Egilea(k) MARURI, Ibai. Berria, Euskal Editorea SM 2011 (1)\n...> zituen.Aretxabaletan (Gipuzkoa), konfeti eta suziriekin egin zioten ongietorria ehun bat laguneko euskalakari talde...\n17. Korrika. Euskararen izpietan lasterka. Egilea(k) MENDIGUREN, Izar. Berria, Euskal Editorea SM 2011 (1)\n...n.Aldarrikapenez blai19:30ean iragarri zuten suziriek eta kotxeen turutek bazetorrela martxa Kale Nagusira. Bilbo...\n18 egun bete ditu Gazak bonben azpian. Egilea(k) ERREDAKZIOA. , Euskal Irrati Telebista 2009 (1)\n...o botatzen badituzte ere, Hamasekoek oraindik qassam suziriak Israelera yaurtitzen segitu dute.\n18. Korrika. Bederatzigarren eguna. Euskarak jarri dio kolorea. Egilea(k) GOIKOETXEA, Garikoitz. Berria, Euskal Editorea SM 2013 (1)\n...ara batu zen jendetza hori ikustera, eta suziriekin eman zuten abisu bidean zela. Kilometro mugarria izan zen i...\n18:30ean egingo du jaiak eztanda Santa Marinan. Egilea(k) GOROSTIDI, Xabi. , Goiena Komunikazio Taldea 2017 (6)\n10:00etan, diana eta suziriak.\n...tamaña elkarteak antolatuta txokolatada buruhandiak eta suziriak.\n22:00etan, suziriak, traka eta jai amaiera.\n18:30ean, bandera igoera eta suziriaz jaiari hasiera.\n...arriak Santa Teresako aparkalekuan, buruhandiak eta suziriak alkatetzatik.\n1978ko sanferminen 40. urteurrena. HEMEROTEKA. Ekaitz aurreko tentsioa. Egilea(k) SENAR, Joxerra. Berria, Euskal Editorea SM 2018 (6)\n...>zuten jarraitu». Diario Navarra-ren arabera, suziria botatzean Fromm zinegotziak «'iruindarrok, gora San Fermin'...\n...openaren zantzu gisa ikusten zuen Egin-ek: « Suziriak, edo txupinazoak, berdin dio, garai berri bat hasiko dela o...\n...iliaren eta gizartearen mamuetatik askatu nahirik». Suziria, lehen solairutik«Pozak tentsioa gailendu zuen», islatu zue...\n.... Horregatik, ez zekien, urtero legez, suziria bigarren solairutik botatzerik izango ote zen edo ez.Hala e...\n...aletxe plaza erabat beteta zegoen, ohi legez. Suziria apolitikoa izan zen, ez zen oihurik egin bigarren solairuko...\n...n, aurreko urteetan egin bezala». Era berean, suziriak ilusioaren sentipen hori eragiten duela zioen: «Jendea irri...\n1978ko sanferminen 40. urteurrena. HEMEROTEKA. Katarsiaren normaltasuna. Egilea(k) SENAR, Joxerra. Berria, Euskal Editorea SM 2018 (1)\nSuziria lehertzearekin batera, sanferminek euren logika eroan murgi...\n25,27 milioi sms, 2010 urtea zoriontzeko. Egilea(k) ERREDAKZIOA. , Euskal Irrati Telebista 2009 (1)\n...a ilaran. Sinatuta: Obama"- "Hillary!! Ken itzazu suziriak afaltzeko eseri baino lehen!! Sinatuta: Clinton"- "Ku Kux K...\n25. Bilboko suhiltzaileen Urtezahar gaueko esku hartzeak.. Egilea(k) EZEZAGUNA. Berria, Euskal Editorea SM 2012 (1)\n...tan piztu ziren, beste etxe batzuetatik jaurtitako suziriek eraginda. Gainera, lau auto kiskali ziren.\nSuziri bi baino ez gara gu\n3zpa4-2 81. Egilea(k) PAUSOKA. ETB serieak, Euskal Irrati Telebista 2018 (1)\n...itura bat ia denek errepikatzen dutena: suziriak eta petardoak bota.\n40.000 euro harmailetako kalteak konpontzeko. Egilea(k) EZEZAGUNA. Berria, Euskal Editorea SM 2009 (1)\n...zeko sarea hondatu zituztelako. Donostiako zaleek suziriak ere piztu zituzten. Epaileak ez zuen istiluen berri eman pa...\n55 150.000 37. Egilea(k) EZEZAGUNA. Berria, Euskal Editorea SM 2008 (1)\n...altokietatik. Debekatutako produktuak ziren guztiak; suziri eta antzekoak, armak eta pornografiarekin lotutako ekoizpen...\nAEBek betoa jarri diote NBEren Jerusalemi buruzko ebazpenari. Egilea(k) EZEZAGUNA. Berria, Euskal Editorea SM 2017 (1)\n...n, igandean Gazatik Israel hegoaldera jaurtitako bi suziriei emaniko erantzuna da: «Armadak Hamas erakunde terrorista jo...\nANV-k txupina bota du eta UPN-k eta PP-k udaletxetik alde egin dute. Egilea(k) ERREDAKZIOA. , Euskal Irrati Telebista 2009 (1)\n...>legez kanpoko alderdiko zinegotziari utzi dio suziria botatzeko eskubidea. PSNko idazkari nagusiak alderdi "errad...\nANVk jaiei hasiera ez emateko mozioa aurkeztu dute. Egilea(k) ERREDAKZIOA. Berria, Euskal Editorea SM 2009 (5)\n...aren 26an hasiko dira Berriozarko jaiak, eta hasierako suziria udal hauteskundeetan lortutako emaitzen arabera botatzen du...\n...ko UPNko bozeramaileak prentsaurrekoan adierazi du suziria botatzeko eskumena ANVri ematea �erabaki okerra� dela eta �...\n..., PSN eta CDN alderdiek mozioa aurkeztu dute EAE-ANVk suziria bota ez dezan. Mozio horretan Xabier Lasa Berriozarko alkat...\nAurtengo Berriozarko (Nafarroa) jaietako suziria EAE-ANVko zinegotziek bota behar dute, berez, baina udaleko...\nBerriozarko jaietan ANVko zinegotziek suziria ez botatzeko mozioa aurkeztu dute UPNk, PSNk eta CDNk\nANVko zinegotziak jaurti du Atarrabian festetako suziria. Egilea(k) ERREDAKZIOA. Berria, Euskal Editorea SM 2009 (4)\n...urti zuen atzo herriko festei hasiera ematen dien suziria. Pello Gurbindo NaBaiko alkatearen erabakia ezagutu ostean ...\nANVko zinegotziak jaurti du Atarrabian festetako suziriaNone\n...Gurbindok hartutako erabakia oker larria da, suziria odoleztatutako botoak dituen pertsona batek jaurti duelako�...\nSuziria David Bizkaik jaurtiko zuela jakin ostean UPNko eta PPko zi...\nASTEBURUKO PROPOSAMENAK. Basoerdiak eta kantak. Bilbo. Egilea(k) MARURI, Ibai. Berria, Euskal Editorea SM 2009 (1)\n... eguneko ekitaldiak larunbat arratsaldean hasiko dira, suzirien prozesioarekin. Katedraletik basilikaraino igoko dute Andre...\nASTEBURUKO PROPOSAMENAK. Berriro mozorroak janzteko aukera . Egilea(k) ERREDAKZIOA. Berria, Euskal Editorea SM 2009 (1)\nBidean, gainera, suziriak botako dituzte. Eta desfilea arinago egiteko, jateko eta ed...\n...Festarako deia 12:30ean egingo dute, jai hasierako suziriari su ematearekin batera. Segidan, 13:00etan, ezpatarien artek...\nASTEBURUKO PROPOSAMENAK. Iruñe zaharreko auzokideen festa. Iruñea. Aurten ere udalak bere egitaraua aurkeztu, eta hainbat ekitaldi egiteko baimenak ukatu ditu. Egilea(k) ASTIZ, Iñigo. Berria, Euskal Editorea SM 2009 (1)\n...ira, 12:00etan, Corazonistas plazatik botako duten suziriarekin, eta igandera arte iraunen dute.\nASTEBURUKO PROPOSAMENAK. Udaberriko festa txikien loratzea. Egilea(k) EZEZAGUNA. Berria, Euskal Editorea SM 2009 (1)\n...tak, halere. Ostiralean, 20:00etan botako dute suziria; 21:30ean, zezensuzkoa izango da, eta dantzaldia gauerdi on...\nATZEKOZ AURRERA. Esprintean ez dute lehiakiderik. Egilea(k) MUERZA, Sara. Berria, Euskal Editorea SM 2016 (2)\n...>Tropela, beti aurrera08:02an lehertu zen suziria, eta Espada bizikleta ezagunaren pedalei eragin zien Indura...\n...>zen gero. Minutu gutxi gelditzen ziren suzirirako. Indurain kortetara jaitsia zen. Lasterkariek beste behin a...\nAZKAR ALA ONDO?. Egilea(k) LASA MARITXALAR, Gaizka. El Diario Vasco, Sociedad Vascongada de Publicaciones, S.A. 2013 (1)\n...nean. Erraza da esatea. Ikusiko dugu Kaikuk suziria botatzen duenean edo Urdaibai lehenengo olatura igotzen den...\nAbbasen eta Netanyahuren arteko bilera ez da izan denen gustukoa. Hamahiru talde armatuk ohartarazi dute erasoak egingo dituztela bake prozesua geldiarazteko. Egilea(k) GARCIA, Amaia. Berria, Euskal Editorea SM 2010 (1)\n...txiago biolentziak jarraitzen duen bitartean eta suziriekin erasotzen diguten bitartean».\nAdministrazio Publikoaren erantzukizuna. Elementu piroteknikoen ondoriozko kalteak. Egilea(k) CONSUMER. Consumer, Eroski S. Coop. 2008 (4)\n...aurreikusizkoa txinpartak perimetrotik kanpo erortzea, suziri batzuek berotasuna mantentzea edo erabat itzalita ez egotea...\n...> 19an emaniko epaian kondenatu zituen fabrikatzailea, suziri akastunaren arduradun jo zuelako, Udala jaurtiketa egin zen...\n...>jasan zituztenez, auzo lagunen elkartearen, suzirien fabrikatzailearen, Udalaren eta aseguru konpainiaren kontra...\n...> aspaldian.Gaur egunAEBetako militarren suziriek ez dute Kabuleko gaua argitzen, duela hamar urte bezala, ba...\nAgintariak eta elkarretaratzeak Loiolan, eta bakailao festa plazan. Egilea(k) UZTARRIA. , Uztarria Komunikazio Taldea 2016 (1)\nAgustin deunaren jaien hasiera bikaina Berrobin. Egilea(k) BELAUNTZARAN , Elisa. El Diario Vasco, Sociedad Vascongada de Publicaciones, S.A. 2010 (2)\n...>egin aurtengoan ere, eta euren patroiaren omenean suziria piztua zuten atzo udaletxeko balkoiatik udal ordezkariak be...\nAisialdi ekintzak gaur Arroagoian. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (2)\n...0etan jaurtiko da Iraetako jaiei hasiera emango dien suziria. 11.00etan, Meza ospatuko da, eta eguerdian bazkaria Gure O...\nAitor Cordobak sokamutil izateari utziko dio karnabal hauetan. Egilea(k) ZEZEN BELTZ ELKARTEA. , Uztarria Komunikazio Taldea 2016 (1)\nBi suziriak lehertu eta zezena atera aurreko denbora horretan urduri ne...\nAl Kaedak bere gain hartu du Israelen aurkako erasoa. Egilea(k) EZEZAGUNA. Berria, Euskal Editorea SM 2011 (1)\n...o Israel iparraldearen aurka egindako erasoa. Brigadak suziriak bota zituen Libanotik Israelera, zauriturik eragin gabe. Ho...\nAlarmak Tel Aviven, lehen aldiz Golkoko Gerraz geroztik. Egilea(k) ERREDAKZIOA. , Euskal Irrati Telebista 2012 (2)\n...a da Gazako miliziek Israelen aurka bidaltzen duten suziri batek hainbesteko distantzia lortzen duela.\n...> Avivetik 15 kilometrotara dagoen zelai batean suziri bat jausi dela baieztatu du. Lehenengo aldia da Gazako mili...\n...tiek sinatutako kamiseta oparitu zioten lagunek eta suziriak bota zituzten ospatzeko. Taldeko argazkia egin eta Anduaga ...\nAltsasuko festak. Hastear da bestaren burrunba. Egilea(k) TUBIA, Iker. Berria, Euskal Editorea SM 2018 (1)\n...a) herriko besten hasierako ekitaldia. Izan ere, suziriarekin ez dute aski, eta ezkila jotzea ere egiten dute urtero. Hor...\nAndra Mari jaiak abian dira Hernialden txupinazoaren ostean. Egilea(k) NUÑEZ, A.. El Diario Vasco, Sociedad Vascongada de Publicaciones, S.A. 2010 (4)\n...Igaro Balda alkateak zinegotziez lagundurik jaurti zuen suziria. Ondoren, laurogei herritar inguru frontoian elkartu ziren ...\nPie foto: Igaro Balda alkateak piztu zuen suziria. :: nuñez\nAndramaixak 2017: jaien hasiera. Egilea(k) TXINTXURRETA, Maite. , Goiena Komunikazio Taldea 2017 (1)\n...umean. Aurten UDA, herriko kirol elkartea izan da suziria jaurtitzearen arduraduna, festa giroko lau egunei hasiera e...\nAne Ortiz. Txupinera. «Jendearen maitasunetik eta babesetik biltzen ditut indarrak». Egilea(k) ARRATE, Asier. Berria, Euskal Editorea SM 2017 (2)\n...n duzun momenturik bereziena?Arriagako balkoitik suziria botatzea. Momentu ahaztezina izan zen, baina bestelako mome...\n...>ez du hamaiketakoa jateko aukerarik izan suziria jaurti aurretik. Hala ere, ez du irribarrea galdu. Jendeare...\nAnoetan, Iruran, Bidegoianen... ere izango dira gaur erregeak. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (2)\n...zaie. Herriko gazteek jakinaraziko dute etorreraz suziri bidez. Ondoren, guztiak batera jaitsiko dira herrira eta ka...\nAntzerkia, musa, kirola eta zezenak, saninazioetako azken arratsaldean. Egilea(k) UZTARRIA. , Uztarria Komunikazio Taldea 2016 (1)\n...>.Isidro Deunaren EgunaIgandean, San Isidro Eguna suziriekin hasiko da, 9:00etan. 12:00etan, Meza Nagusia ospatuko da et...\nAratzerrekako sanisidroak, aitzurrean. Egilea(k) UZTARRIA. , Uztarria Komunikazio Taldea 2016 (2)\nArgazki jendetsuarekin aurkeztu dituzte udako festak. Egilea(k) UZTARRIA. , Uztarria Komunikazio Taldea 2016 (2)\n...Herriko jaiei hasiera emanez, udaletxetik lehenengo suziria botako da. Ondoren, Azpeitiko Musika Bandak, Izarraitz Txis...\n...anek hegazkinentzako ordezko piezak eta Bengalako suziriak erosi zituen 760,321 eurogatik. Marokok Espainiako material...\nArroabean jaiak eztanda egin du. Egilea(k) ARRIZABALAGA, K.. El Diario Vasco, Sociedad Vascongada de Publicaciones, S.A. 2012 (4)\n...> jai egitaraua 10:30ean, jaiei hasiera emango dioen suziria botako da. 12:00etan, jubilatuentzako meza, Karmengo elizan...\n...o ekitaldiak izango direla egun bakoitzean. Gaur, suziria botatzeaz eta jaien hasieraz gain, "munduko platerrak" ekim...\nArtilleroa zuzenean larunbatean ETB-2n, eta gauero suak ETB-1en. Egilea(k) ERREDAKZIOA. , Euskal Irrati Telebista 2009 (1)\n...nteak Donostiako Aste Nagusiari hasiera emango dion suziria. 1993az geroztik, berak egin ohi du urtero. 19:00 aldera, "...\nArtxibatu egin dute Leitzako alkatearen aurkako auzia. Egilea(k) ERREDAKZIOA. Berria, Euskal Editorea SM 2011 (1)\n...«terrorismoa goratzea» zela. Horrez gain, suziria botatzeko unean beste herritar batzuk euskal presoen eskubi...\nAske Guneak kalea «okupatu» zuela salatu dute PPk, EAJk eta PSE-EEk. Egilea(k) IRURETAGOIENA, Hodei. Berria, Euskal Editorea SM 2013 (1)\n...eta Aske, Irabazi Arte» oihukatu zuten, eta suziriak bota zituzten airera. Bihar, berriz, Basauriko espetxean (B...\nAsteazkenetik igandera arte Prudentzio Deunaren jaiak. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (2)\n...festa egitarauari asteazkenean, jaien egun haundian, suziri eta kanpai hotsarekin hasiera emanez gozieko 10:00etan. Ond...\nAstebeteko bizikleta martxa hasi du Mugituk AHTaren aurka. Egilea(k) ARRIZURIETA, Irene. Berria, Euskal Editorea SM 2013 (1)\n...henik, txalaparta doinuak entzun ziren; gero, suziria piztu zuten; eta, ondoren, AHTa irudikatzen zuen xingola ba...\nAsteburuan ospatuko dituzte Errosario Amaren jaiak Ugarten. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2012 (2)\n...ko Amaren jaiak. Iluntzeko 20:30ean kanpai jotze eta suziriekin emango diote hasiera eta ondoren 21:00etan, herri afaria pi...\nAstelehen gauean ospatuko da Zestoako Danborrada nagusia. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (2)\n...ta alebinak (1999, 2000).19:00 Jaien hasiera suziriekin. Jarraian, Idiakaitz Txistulari Taldearen eta banden kaleji...


Urrestillako sanjuanetako pilota jaialdiak badu kartela - Azpeitia - uztarria.eus\nUrrestillako sanjuanetako pilota jaialdiak badu kartela\nMailo Oiarzabal 2022-05-17 15:28\nTxikuri pilotalekua. (Mailo Oiarzabal)\nJokin Altunak Etxeberriaren edo Irribarriaren kontra jokatuko du, lau eta erdiko San Fermin Txapelketaren barruan; eta Etxeberriak edo Irribarriak Zabaletarekin bikotea osatuko dute, Ezkurdia-Martijarekin indarrak neurtzeko. Ekainaren 17an izango da jaialdia, 22:00etan hasita.\nBeste hainbat ohiko hitzordu bezala, Urrestillako esku pilota jaialdi profesionala ere aurten itzuliko da, bi urtez egin gabe gelditu ondoren. San Juan jaien inguruan egingo dute aurten ere, ekainaren 17an, eta Aspe enpresako puntako pilotariekin osatu dute kartela, beste behin, Urrestillako antolatzaileek. 22:00etan hasiko da jaialdia Txikuri pilotalekuan.\nLau eta erdiko partida bat eta binakako beste bat programatu dituzte. Beraz, sei pilotari ariko dira guztira Txikurin, seiren izenak jakinarazi dituzte, baina oraindik ezin da jakin guztiz partida bakoitzaren protagonistak zein izango diren. Izan ere, San Fermin Txapelketaren barruko partida izango da Urrestillan jaialdia irekiz jokatuko den lau eta erdikoa, eta Jokin Altuna izango da protagonistetako bat; Amezketakoaren aurkaria, berriz, Peio Etxeberria edo Iker Irribarria, txapelketaren aurreko jardunaldian bi horiek elkarren kontra lehiatuko baitira. Eta lau eta erdiko partidaren osaketak baldintzatuko du binakako partida ere: Etxeberriak edo Irribarriak osatuko dute bikotea Jose Javier Zabaletarekin, Joseba Ezkurdiaren eta Julen Martijaren kontra aritzeko.\nEkainaren 17ko pilota jaialdirako sarrerak nahi dituenak Bixker erretegira jo behar du.


Errezeta-liburua/Begihandiak tintan — Wikibooks\n6 pertsonarentzako osagaiak:\nArdo zuria, basokada bat.\nBegihandiak erosterakoan, komeni da garbituta eskatzea.\nJarraian, olio zorrotada bat bota lapikora, eta moztutako tipula eta piperrak gehitu, baita baratxuri aleak ere, oraingo honetan osorik.\nHogei bat minutuz su ertainean erregosi, eta, ondoren, ardo zuria gehitu eta minutu pare batez gehiago sutan eduki. Ondoren, etxeko tomate saltsa bota, pare bat ur litro, begihandien tinta eta gatz pitin bat ere bai. Beste ordu laurden batez irakin. Segidan, saltsa pasatu egingo dugu, txano eta turmisa erabiliz.\nBeste lapiko handi batera olio zorrotada bat bota, eta, ondo beroa dagoenean, begi handiak laukitxotan moztuta bota. Gatz pitin batez hornitu eta bost bat minutuz frijitu.\nOndoren, saltsa beltza gehitu, ur pixka batekin batera, eta ordu betez eduki su motelean irakiten, begihandia bigundu eta saltsa loditu dadin. Kontutan hartu saltsa zein tankera hartzen ari den. Hau da, saltsa lodi xamarra sumatzen badugu, ur pixka bat gehiago gehitu. Aldiz, saltsa mehea badago, su bizian denbora luzexeagoz eduki saltsa loditu dadin.\nOrrialdearen azken aldaketa: 27 apirila 2018, 07:35.


← Gerardo Markuletari elkarrizketa\nHiru galdera baino askoz gehiago da Alison Bechdel →\nDinamita, trilita eta berunezko onddo zuri harroa ikusi dut gaurko argazkian. Hegazkin batek bonba jaurti, hura lehertu, eta eztandak sortzen duen kezko zutabe bihurria ikusten da fotografian. Lautada eder batean hori guztia; eta ez da urrun, etxean baizik. Hegazkinak Bardea bonbardatu du, beste behin ere.\nNafarroako Parlamentuan, Bardeako tiro-poligonoa bertan behera uzteko eskakizuna, atzo. Eta eskakizunaren aurrean, horra hor alderdien kokapena. Poligonoa deuseztatzearen alde: Ezkerra, Geroa Bai, Bildu eta Ahal Dugu. Poligonoari eustearen alde: PPN, UPN eta PSN. Hori ere, erretratua…\nHarrigarria begitantzen zait bakea eta gerra nola ulertzen diren kasu batzuetan eta besteetan. Xenpelarren bertsoa daukat belarrian: “Ez oraindik umildu, elkarrengana bildu, gerra nahi duen guzia, berari kendu bizia”. Baina, bakea nahi baduzu, presta ezazu hura.


Soziolinguistek diotenez, gure planetan mintzatzen omen diren hiru mila inguru hizkuntzetatik, gehienek ez dute mende berria amaitzen ikusiko, globalizazioarekin betiko galduko baitira, populazio handieneko mintzairen fabore. Hemen ere arrain handiak txikiak jaten ditu, eta, bistan denez, gurea txipa edo ezkailu nimiñoa besterik ez da inguruko marrazo beldurgarrien artean.\nGogoan izan dezagun, gainera, beste kultur hizkuntzek beren batasuna eta literatur eredua aspaldidanik ongi finkatua duten bitartean, euskarak, aldiz, batasuna egin berrixea duela, euskaldun heldu gehienak –eskola erdaraz jaso zutelako–, beren hizkuntzaz analfabetoak direla, eta, hori berez gutxi balitz bezala, gure herritar heldu askok ez dakitela euskaraz. Horri, jakina, gure nazioaren zatiketa administratibo eta politikoa erantsi beharko diogu, hortik datozen hizkuntz politika ezberdinekin: aldekoa –baina seguraski ez nahikoa– Euskal Autonomia Errkidegoan, zabarra eta aurkakoa Nafarroan, eta – ordaindik – erabat zapaltzailea Iparraldean,\nEgoera soziologiko aski zail eta korapilatsu honekin batera badugu beste datu bat, euskaldunon jaiotze-tasaren beherakada ikaragarria, gure herriak administrazio bateratua –neurri batez bederen– bere esku daukan une historiko bakarrean gertatua, demografia euskaldunari inolako mesederik ez dakarkiona. Izan ere, ez da inorentzat sekretu bat, hizkuntzen biziraupenean badela masa kritikoaren kontzeptua ere, eta horren arabera, argitalpenen, hedabideen eta irakaskuntza berezituaren kostuak gogoan izanda, nekez atera daitezke aurrera halako gutxieneko hiztun kopurura heltzen ez diren mintzairak. Eztabaida egin daiteke gutxieneko horren zenbatekoaz, baina oso baikorra izan arren, ez zait iruditzen, Euskal Herriko gaurko populazio osoa euskalduna balitz ere, gure hiztunak bi milioi eta erdi lagun izatera helduta lasai egon gintezkeenik, are gutxiago, helburuzko zifra desiratu hori barik, oraino horren herena izatera ere ez garela heltzen kontuan izanda. Kontsiderazio hauen argitan, beraz, kezkatzekoa da, zalantzarik gabe, euskarak mende berri honetan duen erronka.\nEgiazko egoera latza ezkutatzeko xurikeria goxotan ibili nahi ez badut ere, irakakurle euskaldunaren kontzientzian ardura- eta erantzukizun-sentimenduak erein arren, ez nuke horregatik hil-kanpai alarmistekin bera alferrik ikaratu nahi. Gogoan izan dezagun duela berrehun urte, Wilhelm von Humboldtek ere antzeko etorkizun beltza iragarri ziola euskarari, Unamuno gureak ehun urte geroago bezala, eta halere, agerian da bai bata eta bai bestea, jakintsu handiak izanik ere, zeharo okertu zirela, gure hizkuntzak atzerakada larria izan duen arren. Izan ere, badira munduan ehundaka hizkuntza, gureak baino mintzatuagoak eta hedatuagoak, hiltzeko kenka txarragoan,baina horrek seguru asko ez digu kontsolagarri handirik ekarriko. Halere, hortik ondorio bat atera dezakegu, hizkuntza txiki batzuek dirauten bitartean beste handiago batzuk zergatik hiltzen ari diren hobeto ulertzeko.\nHizkuntzek bizirik irauteko lehenbiziko baldintza, oinarrizkoena nik uste, hiztunek beren mintzairari dioten atxikimenduan datza, hots, beren eguneroko harremanetan bera erabili nahi trinko eta setatian. Hori falta denean, gainerako guztiak alferrik daude. Bigarren baldintza mintzairaren beraren egokitasunean datza, hau da, hizkuntza horrek gizarte eta zientzi premia guztiak asetzeko gertu, prestatu eta ongi moldatua izatean, eta horretarako oinarria, hizkuntzaren batasun idatzia da, tokian tokiko hizketa berezien gainetik dagokeen modalitate literario jasoagoa ukaitea. Azkenean, ene ustez, hizkuntz politika ongi programatu eta koherentea letorke, maila politikoetatik bultzatua, hizkuntzak galduriko eremuak berreskura eta oraindik ahul xamar dagoenetan susper dadin.\nBaldintza hauetatik, itxuraz badirudi hizkuntzarekiko atxikimendua, oro har, aski ondo erroturik dagoela euskaldunon artean, baina, hala eta guztiz ere, konfiantza horretan ezin egon gaitezke lo lasai: sentimendu hori ez da denbora eta toki guzietan berdina izan. Sasoi batzuetan, frankismo garaian adibidez, ahulagoa izan da eta orain ere badira hor-han-hemenka euskararen premia hain garbi oraindik ikusten ez duten sektore zabalak (Hegoaldeko baserri-herrixketako jende apalen artean edo Iparraldean gure mintzairak oraindik duen atzerakada bortitza gogoratzea besterik ez dago) eta, beraz, atxikimendu-faktore hori indartu eta hizkuntzarekiko harrotasun-sentimendua sustatzen ere ahalegindu beharko genuke.\nLiteratur ereduaren batasunean ere bide luzetxoa egina du euskarak, azken hogeita hamar urteotan, baina hor ere, bada kezkagarririk. Alde batetik, irakaskuntza, administrazio eta, batez ere, komunikabideetan inolako kontrolik eta zuzentzaile-sistema egokirik jarri ez delako, behialako euskara batu eredu hura, esatari eta kazetari zabarren eraginez, gero eta gehiago identifikatzen da gipuzkera hutsarekin, erabat dialektalak diren formak (hemezapi, laister, behatz....) inolako lotsarik gabe euskaldun guztiontzat eredugarri balira bezala aurkeztuz. Horrek, jakina, beste euskaldun askorengan, despitaz, nork bere euskalkiari hertsiki eusteko sentimendu amorratu eta aski anarkikoa sorrarazi du, Bizkaian batez ere. Hemen, kasu batzuetan gauzak muturreraino eraman dira, eta bizkaiera guztion euskararen aldaki bat barik, harekin zerikusirik ez lukeen aparteko beste hizkuntza bat balitz bezala aurkezten digute, morfologia eta grafia propioak batuaren kontra finkatu nahian, euskara batuak erdara batuekiko borrokan darabilen sokatira zailean barrutik ere kalte egitera datorkion beste lehiakide bat ontra erantsiz. Eta euskalkiei beren tokia emanik ere, galbidera garamatzaten gehiegikeriak lalde batera utzi beharra dago lehenbailehen.\nGure orain arteko hizkuntz politika, bestalde, behialako liberalismo politikoaren bidetik ibili zaigu, behatze eta aztertze lan hutsetan, gizartean "berez" gertatzen diren joera eta fenomenoak bere begiraleku aseptikotik ikertuz, baina joaera horiek bideratzen, gisatzen eta zuzentzen ahalegin berezirik egin gabe. Garaia dugu, beraz, hemen ere, gure mundua inkesta bidez behin eta berriz arakatzen gehiago ibili gabe, bera aldatzen has gaitezen, hiztunei mezu, kontsidero eta jokabide garbi eta ongi programatuak eskainiz. Hau nahitaezkoa dateke, noski, euskara lan-munduan, lagunarteko hizketan, kaleko merkataritza harremanetan etabar sar dakigun.\nGarrantzi handia du, halaber, informatikak eta beste teknologia berriek hedabide eta komunikabideen arloan eskaintzen dizkiguten baliabideekin gure euskara hasieratik ongi uztartzen jakitea, aurrerapenaren abiada handiko tren hori oraingoan behintzat gal ez dezagun, etengabeko egokitzean.\nDakusagunez, fronte ugari agertzen zaizkigu hizkuntzaren aldeko borroka honetan, eta guztiek arreta berezia eta erne egotea eskatzen digute.\nXabier Kintana Urtiaga, idazlea eta euskaltzaina\nArgazkiak: Bai & By eta Ermuako Anaitasuna Ikastolako webguneetatik


Lesakako Zubigainekoa, «ahizpatasuna zentzu guztietan» — dantzan.eus\nHemen zaude: Hasiera › Hemeroteka › Lesakako Zubigainekoa, «ahizpatasuna zentzu guztietan»\nLesakako Zubigainekoa, «ahizpatasuna zentzu guztietan»\nEmakumeek lehen aldiz dantzatu zuten atzo Lesakako Zubigainekoa. Hiruzpalau urtez entseguetan parte hartu ondoren, atzo iritsi zen egun handia. Irantzu Pastor, Leire Pastor dantzariaren ahizpak, atzo bizitakoa «ahizpatasun ariketa» izan zela dio sareetan oihartzun zabala eskuratu duen mezuan.\nLehen aldiz emakumeek ere dantzatuko dute aurten Lesakako Zubigainekoa. ndoni CANELLADA/ARGAZKI PRESS\nEmakumeek lehen aldiz dantzatu zuten atzo Lesakako Zubigainekoa. Alaitz Etxabide, Maddi Taberna eta Leire Pastor izan dira Onin ibaiaren ertzeko petrilean lehen aldiz aritu diren lehen hiru emakume dantzariak. Hiruzpalau urtez entseguetan parte hartu ondoren, aurten iritsi da emakumeek dantza honetan parte hartzeko ordua.\nUrtero moduan, San Fermin egunarekin egin ohi duten dantza, sanferminetako ekitaldi kuttunetarikoa izan ohi da. Atzokoa are bereziagoa izan zen, eta ohi baino herritar gehiago bertaratu zen lehen aldiz emakumeak dantzan ikustera.\nHunkigarria izan zen atzoko eguna askorentzat. Egun hori ahantziko ez duten artean dago Irantzu Pastor lesakarra. Bere ahizpa Leire Pastor zuen zubi gainean dantzan eta irudi eta lerro eder hauekin omenaldia egin nahi izan dio bere senideari sare sozialen bidez.\nZoriontasuna iradokitzen duen Leire Pastorren argazkiaren azpian, ohiturak bizi diren garaitik isolatu ezin direla nabarmendu nahi izan du: «Hauek mantentzeko modu bakarra, bizi garen garaietara moldatzea da. Atzokoagatik gara gaur garena, baina gaur egiten ditugun eraldaketengatik izanen gara bihar izan nahi duguna», dio.\n«Emakumeek aurrera egiten dutenean gizonek ez dutela atzera egiten» ulertuta, emakumeek begira gelditu nahi ez dutela aldarrikatu du; «Parte hartu nahi dugu, dantzatu, ezpartzinak jarri, goizeko 8etan plazara joan kaxkabelen soinuaz, urduri, emozio leherketa bizi, horrela ere gozatzeko eskubidea izan», dio.\n«Oztopoak gaindituz, eraldatu eta aurrera egiteko sortu ginen. Irriz eta dantzan atzean uzteko, betirako, jasan behar izaten dugun ikusezintasuna»,aldarrikatzen du Facebooken zabaldu eta dezenteko oihartzuna eskuratu duen mezuak.\nHarrotasunez eta hunkituta agurtzen du ahizpa Irantzu Pastorrek eta atzokoa zentzu guztietan «ahizpatasuna» izan zela nabarmendu du.\nSareetan ere erabiltzaile ugarik izan dute azken orduotan Lesakako Zubigainekoa hizpide. Hemen aurkitutako mezu batzuk:


Laborantza-industrian egin den inoizko akordiorik handiena gelditzeko eskatu diote milioi bat lagunek Europari: Monsanto eta Bayer enpresek indarrak batuko dituzte galarazi ezean. Hazi transgenikoen eta industria farmazeutikoaren arteko lotura 2016tik datorren arren, azken urteotan sortu du zalaparta handiena.\nEl Saltok jaso duenez, YouGob taldeak egin duen inkesta berri batek jarri du auzia mahai gainean. Alemania, Danimarka, Frantzia eta Espainiako herritarrei bi potentzien arteko hitzarmenari buruz galdegin die. Espainiar Estatuko datuak adibide gisa hartuta, galdeketan parte hartu dutenen %69k uste du kezkagarria dela Monsanto-Bayer fusioa eta Europak esku hartu beharko lukeela. Apirilaren 5ean da Europa erabakia hartzekoa.\nPlataforma digital bidezko sinadura bilketak jada milioi bat atxikimendu lortu ditu. Pestizidek erleen hilketa areagotu dezaketela eta herritarren elikaduran ondorio kaltegarriak izan ditzakeela nabarmendu du SumOfUs erakundeak. “Glisofato toxiko gehiago egongo dira gure plateretan Monsanto eta Bayer batzen badira. Hau da, gure osasunarentzat txarrak diren substantzia gehiago irentsiko ditugu. Gainera, gure janariaren gaineko kontrol korporatiboa jasanezina bihurtuko da”. Gizarte zibileko 200 erakundeek ere aldarrikapena babestu dute. Bi potentzien arteko loturak nekazaritzan onurak baino arazo gehiago sortuko dituela azaldu dute eskutitz batean.\nEnpresok dituzten politikak osasunarentzat kaltegarriak direnez, ongizatearen baitakoak dira arrangura gehien sortzen dituzten arloak. Hala nola, nekazariek euren lurren gain duten erabakitzeko gaitasuna galtzea, ingurumenean sor ditzakeen kalteak, igorritako pestizida kopurua eta kontsumitzaileen askatasuna murriztea.\nEuropako Batzordeak hitzarmena baimenduko balu, nekazaritzaren sektorean ohikoa bilakatzen ari den ildo bat sendotuko litzatekeela salatu dute hainbat erakundek, dakartzan ondorio guztiak aintzat hartuta. Izan ere, jada 60ko hamarkadan, bi potentzien arteko batasunak kalte larriak eragin zituen. Mobay Chemical Corporation enpresa AEBetako Defentsa Sailak kudeatzen zuen eta bertan ekoizten zuten gas kimiko bat erabiliz 400.000 lagun hil zituzten Vietnamgo gerran.


Argalaren erailketaren 40. urteurrenean, oroimen-ekitaldi bat egin du Arrigorriagan.\nArgalaren hilketaren 40. urteurrenean, Arrigorriagan, Arkaitz Rodriguezen hitzartzearen transkripzio osoa:\nJose Miguel Beñaran Ordeñana “Argala” oroitzeko bildu gara gaur hemen, Arrigorriagan, bere jaioterrian. Bera oroitzeko, eta bere izaera bikoitza aldarrikatzeko: militante politiko izaera, batetik, estatu-terrorismoaren biktima izaera, bestetik.\nBeste ezeren gainetik, militante politikoa izan zen Argala. Herri honen askapen nazionalarekin eta sozialarekin engaiatua. Baita ere munduko gainerako herriekin, eta, bereziki, herri horietako langile- eta herri-sektoreekin, ezin argiago bazuen ere “Euskal Herriaren askatasunaren alde borrokatzea dela Euskal Herriko langileok horiekiko guztiekiko egin dezakegun elkartasun-ekintza handiena”.\nEuskal Herriarekin eta bertako zein kanpoko langile- eta herri-sektoreekin engaiatu zen, eta, hain zuzen ere, engaiamendu horren ondorioz, herri honetako hamarnaka milaka seme-alabek bezalaxe, errepresioa, erbestea eta heriotza pairatu zituen.\nMilitante politiko gisa, ekarpen politiko-intelektual handiak egin zizkion Euskal Herriaren askapen prozesuari. Guztietan garrantzitsuena, trantsizio garaiko analisia izan zen. Bere belaunaldiak argi ikusi zuen trantsizio demokratiko deiturikoa ez zela trantsizio bat, baizik eta “trantsakzio” bat, guztia “lotuta eta ondo lotuta” uztea helburu zuena. Argi ikusi zuen espainiar konstituzioaren eta haren baitako autonomia-estatutuen eskutik Euskal Herriak ez zuela ezagutuko ez benetako demokraziarik, ez benetako justiziarik, ez benetako askatasunik, ez benetako bakerik. Argi ikusi zuen frankismoaren oinordetzarekiko haustura demokratikoaren beharra. Eta argi ikusi zuen, baita proposatu ere, Txibertan, horretarako, fronte demokratiko-subiranista zabala osatzearen beharra.\nBada, 40 urte geroago esan dezakegu belaunaldi hark bete betean asmatu zuela analisi politiko horrekin. Esan dezakegu gaur orduan baino askoz ere gehiago garela analisi horrekin bat egiten dugunak: Euskal Herriko gizartearen gehiengoa, Kataluniako gizartearen gehiengoa, eta espainiar estatuko sektore sozial zabalak. Eta esan dezakegu analisi horrek inoiz baino gaurkotasun handiagoa duela.\n40 urteren ostean, esan dezakegu “Argalaren” belaunaldiak bete-betean asmatu zuela trantsizioari buruzko analisi politikoa egiterakoan. 40 urte geroago, beraz, berresten dugu 78 erregimenak ezer gutxi duela demokratikotik. Nahierara aukeratutako estatu-burua daukan erregimena ez da demokratikoa; are gutxiago, diktadore batek nahierara izendatu bazuen. Ez da erregimen demokratikoa armen indarraz baliatuta autodeterminazio eskubidea ukatzen diena Kataluniari, Euskal Herriari eta Estatuko gainerako herriei, eta Espainiaren batasuna inposatzen duena. Ez da erregimen demokratikoa agintzen ari dena jendea ez denean, IBEX-35 baizik; pertsonak etxegabetzen dituena bankuak erreskatatzeko; milioika haur eta pentsiodun prekarietatera eta geroz eta txirotasun handiagora zigortzen dituena; txiolariak, raperoak edo Altsasuko gazteak espetxeratzen dituena ustelak, bortxatzaileak eta torturatzaileak kalean uzten dituen bitartean. Eta, jakina, ez da erregimen demokratikoa 36ko kolpe faxista eta 80 urter, Franco hil eta 40 urtera, 100.000 errepublikar, komunista, anarkista eta independentista bide bazterretan hobiratuak dituena.\n40 urte geroago, berresten dugu frankismoak 78ko erregimenaren muinean errotuta segitzen duela. Hori bakarrik ez: frankismoa suspertzen ari da PP-ren, Ciudadanos-en eta VOX-en neo-falangismoaren eskutik, eta, gaur da eguna, horren ondorioz, demokrazia formala bera arriskuan dagoena.\nOrduan bezalaxe, Euskal Herriak benetako demokrazia, justizia, askatasuna eta bakea ezagutuko baditu, beharrezkoa du 78ko erregimenarekiko haustura demokratikoa, beharrezkoa du autodeterminazio-eskubidea, eta beharrezkoa du burujabetza. Eta, orduan bezalaxe, horretarako, ezinbestekoa da fronte demokratiko-subiranista zabala egituratzea, bai Euskal Herrian, bai estatuko gainontzeko herrietan, bai, bereziki, horien guztien artean. Izan ere, haustura demokratiko hori ez da estatutik etorriko; ez dago horretarako baldintzarik. Haustura demokratiko hori etorriko da estaturik gabeko nazioetako burujabetza prozesuen eskutik.\nBeraz, espainiar ezkerrari dei egiten diogu, bere burua ezkertiartzat duten espainiar guztiei, gisa horretako aliantza bat babes dezaten, faxismoaren aurkako aliantza bat, demokraziaren aldekoa, herrien erabakitze-eskubbidearen aldekoa eta abar. Dei egiten diegu Euskal Herriko eta Kataluniako prozesu-subiranistekin konpromisoa har dezaten, hori baita aukera bakarra, bere kasuan eta soilik bere kasuan, Espainiako Estatua demokratizatzeko; hori baita aukera bakarra, bere kasuan eta soilik bere kasuan, Espainian ere eredu sozial eta ekonomiko bidezko bat eraikitzeko. Dei egiten diegu Argalak esaten zuena onar dezaten, barnera dezaten eta errespeta dezaten: “Euskal langileok ez gara espainiarrak ez eta frantziarrak ere, hutsik euskaldunak baizik, eta haiekin lotzen gaituena ez da nazio berekoak izatea, klase berekoak izatea baizik”.\nMilitante politikoa izateaz gain, Argala estatu-terrorismoaren biktima ere bada, espainiar estatuaren soldatapeko mertzenarioek hil baitzuten, portzierto, Espainiar Konstituzio loriatu hori bozkara eraman eta 15 egun eskaxera. Bada, gaur da eguna bere hilketak argitu gabe jarraitzen duena. Gaur da eguna ez espainiar estatuak ez berau sustengatzen duten alderdiek beren ardura beren gain hartu ez dutena, ez hilketa horrena, ez eta herri honen kontra erabili duten biolentzia guztiarena ere. Eta gaur da eguna espainiar estatuak herri honen kontra biolentzia erabiltzen jarraitzen duena. Dispertsioa biolentzia delako. Presoen zigorrak bidegabeki luzatzea biolentzia delako. Euskal Herriari nahiz Kataluniari erabakitzeko eskubidea indarrez galaraztea biolentzia delako. Eta garaileen eta garaituen, onen eta gaiztoen, justuen eta injustuen errelato bat inposatzen saiatzea ere biolentzia delako.\nZentzu horretan, egunotan, berriro ere, EAJ, PSOE eta PP, eskuz esku, nor baino nor gehiago eta “demokratago”, betiko kondena-exijentzietara bueltatu dira. Beste behin ere, “zoru etikoez”, “kalte injustuez” eta abarrez mintzatu dira, noski, soil soilik ezker abertzaleari zuzenduta, eta soil soilik ETAren biolentziaz eta ETAren biktimez ari direla. Bada, hainbat gauza esan nahi diegu:\nerrepideetan 16 hildako, espetxeetan 12, eragin dituen dispertsioa diseinatu eta sustengatu zutenek; urte luzez GALen PSOErekin gobernatu zutenek; Tturko, Ina Zeberio, Rosa Zarra edo Kontxi Sanchiz hil zituztenek; berriki, Iñigo Cabacasen hilketaren erantzuleen inpunitate osoa bermatu duten horiek ez daukate inongo zilegitasunik inori etika-lezioak emateko.\nEstatu-terrorismoa diseinatu, antolatu eta finantzatu zutenek; Lasa eta Zabala bahitu, torturatu, hil eta kare bizitan lurperatu zituztenek; milaka eta milaka euskal herritar torturatu izanaren erantzuleek; aste honetan bertan Espainiako Kongresuan PP-rekin eta C’s-kin eskuz esku tortura iker zedin oztopatu duten horiek ez dukate inongo zilegitasunik inori etika-lezioak emateko.\nEta noski, 36ko kuneteroek, Europako alderdi korruptoeneko kideek, frankismoa errefusatzeari uko egiten dioten horiek, Arabia Saudi bezalako “demokraziei” dozenaka milaka tona bonba saldu dizkiotenek, Irak bezalako herrialdeetara gerra egitera joan eta ehunka milaka lagun hil izanaren erantzule diren horiek ez daukate inongo zilegitasunik inori etika-lezioak emateko.\nSinistarazi nahi digute hemen gatazka ETArekin hasi zela, edo are hemen ez dela gatazka politikorik izan; sinistarazi nahi digute hemen biolentzia bakarra, eta biktima bakarrak, ETArenak izan direla; sinistarazi nahi digute gerra zikina, legeen bihurritzea, tortura, komunikabideen itxiera eta abar luze bat gure irudimenaren fruitu baino ez direla direla; sinistarazi nahi digute ETAko militanteak terrorista hutsak zirela…\nBada, argi esango dugu beste behin ere, inork zalantzarik izan ez dezan: ez dugu errelato hori sekula onartu, ez dugu errelato hori onartzen, eta ez dugu errelato hori sekula onartuko. Batetik, ez daukalako zerikusirik herri honetan egiazki gertaturikoarekin. Eta, bestetik, eta batez ere, halako errelato baten gainean ez dagoelako bake justu, egonkor eta iraunkor bat eraikitzerik.\nDei egiten diegu PNV-ri, PSOE-ri eta PP-ri, utz diezaiotela garaileen eta garaituen errelato bat inposatzen saiatzeari; dei egiten diegu behingoz onar dezaten beren biolentziaren eta eurek eragindako sufrimenduaren gaineko ardura, Ezker Abertzaleak dagoeneko egin duen bezala, eta ETAk berak egin zuen bezala; eta dei egiten diegu utz diezaguten gure errelatoa egiten, gure memoria aldarrikatzen, gureak oroitzen… askatasunez eta bakean.\nGuk ez daukagu asmorik inori gure ikuspegia inposatzeko; baina, era berean, argi eta garbi diogu: ez dugu onartuko inork guri inposa diezagun zer esan behar dugun, zer pentsatu behar dugun eta are zer sentitu behar dugun.\nAurrera begira jarrita, Argalak hitzetik hortzera ibili ohi zituen hiru balore, hiru printzipio, hiru irakaspen aipatu nahi nituzke: konpromisoa, antolakuntza eta borroka.\nKonpromisoa. “El único que puede solucionar los problemas del pueblo, el único que puede solucionar los problemas de los trabajadores, es el propio pueblo, son los propios trabajadores”. Beraz, ez delegazionismorik, ez erosokeriarik. Euskal Herria aske eta gizarte-eredu justu baten aldarrikapena partekatzen duen inortxo ere ezin da etxeko sofan, begira-begira, gelditu. Konprometitu beharra dago. Zeinek ahal edo nahiago duen horretan, baina konprometitu. Herriak bakarrik salba dezake herria.\nAntolakuntza. “Todos debemos organizarnos en alguna cosa”, esaten zuen “Argalak”. “Soilik bere burua ongi antolaturiko herriak lor ditzake helburu handiak”, ere bai. 78an bezalaxe, geure buruak antolatu behar ditugu herrietan, lantokietan, ikastetxeetan. Eta geure buruak antolatu behar ditugu Sortun, LABen, Ernain eta, bereziki, EH Bildun. Azken hau baita, 1978an Herri Batasunak bezalaxe, egungo egoeraren aurrean alternatiba bat daukan indar politiko bakarra; espainiar estatuaren aurrean makurtu ez den bakarra; borrokatzeko prest dagoela frogatu duen bakarra. Azken hau da XXI. mendeko Herri Batasuna.\nBorroka. Borrokak ekarri gaitu honaino; borrokak ekarri du zutik eta bizirik gure herria XXI menderaino, eta borrokak eramango gaitu askatasunera. Zentzu horretan, esana dugu: oinetakoak aldatu ditugu, bideak aurreko bera izaten segitzen du.\n“Ezin izan zena izango da” dio gaurko ekitaldiaren leloak. Eta horrekin bi ideia ekarri nahi izan dugu gogora:\nFrankismoaren oinordetzarekiko hautsi eta herri burujabetza eta askatasuna erdieste aldera indarrak batzeko saiakera izan zen Txiberta. Orduan ez zen posible izan. Alabaina, 40 urte geroago bai, aipatu norabidean indarrak batuz gero, posible izango da; herri honek lortuko ditu askatasuna eta bakea; herri honek lortuko du estatu independente, sozialista, feminista eta euskaldun bat.\nDuela 40 urte Arrigorriaga militarki okupatu eta debekatu egin zuten “Argalari” azken agurra eman ahal izatea. Bada, 40 urte beranduago, esanguratsuki, hitzak neurtu beharrean gaude, mingainari kosk egin beharrean, esan nahiko genukeen guztia esan ezinda. Baina, ez egin dudarik, iritsiko da eguna libreki oroitu ahal izango dituguna. Are, iritsiko da eguna omenaldi onena egingo dieguna, ez inork ez ezerk galarazi ahal izango ez duena: garaipena.\nBada, horretarako guztirako, Argalak esango lukeen bezala, “ánimo y a organizarse y a pelear”


Argazkia: EFE/ Chema Moya\nNazio Batuen Batzar Nagusiak Errusia Giza Eskubideen Kontseilutik botatzea erabaki du, egungo egoera geopolitikoa oso grafikoki islatu duen bozketa batean. 93 herrialdek Errusia kanporatzearen alde bozkatu dute –Mendebaldeko nazio guztiak eta Hego Amerikako batzuek, nagusiki–. Beste 24 aurka azaldu eta 58 abstentzio izan dira. Aurkakoak eta abstentzioak batuta, munduaren gehiengoak ez du Errusiaren kontra egin, ez herritarren kopuru aldetik, ez lurralde hedaduraz. Gai honetan batasun itxura eman nahi bada ere, munduko egoera ez da inolaz ere horrela.\nErrusiaren aurkako zigorretatik haratago, Ukrainatik iristen diren albisteek urdaila iraultzen jarraitzen dute. Azken aste honetan protagonista nagusia Bucha hiria izan da. Gorpuz jositako kaleetan hartutako irudiek munduari bira eman diote eta nazioarteko gaitzespena eragin dute. Han bertan dauden kazetariek, tartean euskal herritarrek, adierazten dutena hauxe da: Errusiako armada hiritik atera ondorengo panorama makabroa da. Alkatearen arabera, gutxienez 300 pertsona hobi komunetan lurperatu dituzte. Der Spiegel aldizkariak ostegunean argitaratu zuen Errusiako iturri militarren irrati mezuak atzeman zituela Alemaniako inteligentzia agentziak, Buchako zibilen sarraskiaz hitz egiten zutenak. Gerra erabat mediatiko honetan, oraindik asko dago argitzeko. Berbarako, Mariupoleko ospitaleko bonbardaketaz Mendebaldeko hedabide nagusiek zabaldutako bertsio ofiziala ezbaian jarri du Marianna Podgurskaya “argazkietako protagonistak” berak, baita Errusiak erasoaz esandako bertsio batzuk ere gezurtatu. Azkar sinestea ariketa arriskutsua da gerran.\nThe New York Times egunkariak ukrainarren bideo bat egiaztatu eta zabaldu du asteazkenean. Irudietan Ukrainako armadako hainbat kide agertzen da martxoaren 30ean Kieven bahitutako soldadu errusiarrak exekutatzen. Errusiako tropak zonaldetik alde egiten hasi ziren egunetan, Dmytrivka herrixkan – Buchatik 11 kilometrora– grabatuta egon liteke. Gorpu batzuk ageri dira eta nola ukrainar soldadu bat behin eta berriz tiro egiten dien. Gorpuak errepide gainean botata daude eta Errusiako armadaren zinta zuri bereizgarria dute. Hala balitz, Nazioarteko Zuzenbidearen arabera gerra krimena litzateke eta beraz, Ukrainara armak bidaltzeari utzi beharko lioke Mendebaldeak. Baina beleak ez du belakirik jaten. NATOren Jugoslaviako sarraskiak ala NBEko soldadu urdinen emakumeen bortxaketa ugariak, tarteko.\nBien bitartean, sarraski eta sarraski artean, Volodimir Zelenskiren tournéeak aurrera jarraitzen du. Bere herria, nagusiki Donbass, behin eta berriz bonbardatu duen presidente batek, Gernika ekarri du gogora antzoki bilakatutako Espainiako Kongresuan, ezker eta eskuineko ikus-entzuleen txaloen aurrean. Ondoren Greziara joan da, eta han hitza eman dio Azov talde neonaziko soldadu bati, askatasunaz hitz egin dezan. Hemen ez bezala, han behintzat, eragile batzuk ze dira isilik geratu, tartean Syriza.\nZiurtasun ideologikoak zartaturik dauden garaiotan, dena da posible.\nBarrageterre (e)k dio: Erantzun\nEspainian faxismoa eta frankismoa ugari.\nKongresuan txaloka diputatu gehien handi bat Zelenskiri, ustean, Gernikako bonbardaketa aipatzearren. rtve 24horasek Zelenskiren hitzok bonbardaketari buruz esplikatu zuen esanez Zelenski hace mención a la historia española eta kitto. Gero bideoa bertan telebistan Zelenski berbetan. Orduan bai, bonbardaketa aipatzen eta gero Espainiako enpresak irten daitezela Errusiatik eskatzen. Ba, tv hori ondo eta zabal aritu zan enpresa horri buruz baina Gernikari buruz inolako ezebez.\nBarkatu Kepa. Iruzkinak eskuz onartu behar ditugu bestela Spama asko sartzen da, eta oporrak tarteko ordenagailu aurrean ez naiz egon. Milesker ekarpenagatik!\nUkraina/Errusia/AEB + EB + NATO/Txina (9) – Heterodoxia (e)k dio: Erantzun\n[…] (https://blogak.argia.eus/begizta/2022/04/08/bucha-gernika-eta-antzerkia/) […]\nBukele, mendeku politika eta espektakulua2022-04-05


EITBren Arreta Zerbitzu berria, apirilak 19\nBatzen gaituzten emozioak\nEITBren Arreta Zerbitzu berria\nPublikatuta: 2022/04/19 14:48 (UTC+2) Azken eguneratzea: 2022/05/12 22:14 (UTC+2)\n900 11 2525 doako telefonoan eta eitb.eus/arreta orrian jasotzen diren kontsulta, kexa eta iradokizunak sistema bateratu berri baten bidez kudeatuko dira.\nEITBk arreta zerbitzu publiko berria jarri du martxan, zalantzak argitzeko edota iritziak jasotzeko\nIdatzi EITBren arreta zerbitzura\nEuskal Irrati Telebistak EITB Arreta Zerbitzu berria jarri du martxan. Kontsultak kudeatzeko sistema berriak, doako telefonoak eta harremanetan jartzeko formulario bateratuak osatzen dute zerbitzua. Informazio fluxu oparoago baten bitartez, zerbitzu publiko hobeagoa eskaintzea du helburu EITBk.\nEITB Arreta Zerbitzuaren berrikuntza nagusia CRM (Customer Relationship Management) sistema berriaren integrazioa da, erantzunak jasotzeko denbora arindu eta arreta maila hobetuko dituena. Halaber, arreta gertukoagoa eta erantzunen jarraipena hobetzea ahalbidetzen du.\nTresna honek lan prozesuaren diseinu berria ekarri du eta talde ezberdinen arteko koordinazioa, EITBk ikus-entzule eta erabiltzaileekin duen harremana are hurbilagoa izan dadin.\nKontsultak kudeatzeko sistema berri honetan, bi bide daude zabalik kontsultak, iradokizunak zein kexak bidali eta erantzunak jasotzeko: bateko, doako telefono bat , 900 11 2525; besteko, eitb.eus/arreta webgunearen bidez mezuak bidali ahal izango dira.\nTelefonoa aste barruan 08:00etatik 22:00etara egongo da zabalik eta asteburu eta jaiegunetan, berriz, 09:00etatik 17:00etara. Halaber, Iparraldetik eta atzerritik deituz gero 00 34 945 01 25 25 telefonoan hartuko dira deiak.\nWebgunean, berriz, mezuak bidaltzeko orri bat egongo da, bertan kontsulta edo kexak idatzi eta bidaltzailearen datuak emateko. Horrez gain, ohiko galdera zerrenda ere topatuko du erabiltzaileak EITBn ohikoak diren kontsulten azalpenekin.\nEITBk zerbitzu publiko izaera azpimarratu nahi du, bere betekizuna baita herritarrekin komunikazioa zuzenean izatea hauek bere galderak, iradokizun eta erreklamazioak azaldu eta EITBk behar bezala jaso eta erantzuteko. Hartara, "pantailaren aurrean eta atzean" kontzeptua bere egin behar du Euskal Irrati Telebistak, berdintasuna eta aniztasuna zeharkako ardatz gisa hartuz, eta egungo euskal gizartearekin bete-betean inplikatuz eta jator jokatzeko.


2019ko urtekaria — Kulturaz\n2019ko urtekaria Kulturaz-en 2019 urteko jarduna aldizkari batean bildu dugu. https://www.kulturaz.eus/bloga/2019ko-urtekaria https://www.kulturaz.eus/bloga/2019ko-urtekaria/@@download/image/Captura de pantalla 2020-05-19 a las 10.58.09 copia.jpg\nKulturaz-en 2019 urteko jarduna aldizkari batean bildu dugu.\nOhar honen bitartez Kulturaz kooperatibako bazkideei eta, oro har, Azpeitiko herriari adierazi nahi diogu jendearen osasuna eta ongizatea lehenetsita, ahalik eta lasterren gure zerbitzuak denen eskura jartzeko ahaleginetan ari garela.\nHori jakinaraztearekin batera komunikatu nahi dugu baita ere, oso berandu eta ez zalantzarik gabe, baina 2019ko urtekaria orain argitara ematea erabaki dugula.\nEta pauso hori zergatik eman desordu honetan? Urte hasierarako prestatu genuen urtekaria, eta gauza bat eta bestea tarteko, atzeratzen joan zaigu. Ondorengoa gutxi-asko denok dakigu: Koronabirusa iritsi da, eta bat-batean itzali egin dute mundua.\nGeure buruari zorrotz samar galdetu diogu: zertara dator, gaurtik ikusita beste mende batekoa dirudien agerkari bat publiko egitea orain? Erantzun bat baino gehiago bururatu zaizkigu:\n-Abagune tragiko honetan izanda ere bazkideekin eta herriarekin konpartitzeko prest geneukan informazioa ematea egokia izan daiteke, gauzak zertan diren ikusi eta bakoitzak bere ondorioak atera ditzan.\n- Oso denbora gutxian egoerak zuritik beltzera egin du, hala ere ez dugu ahaztu nahi nondik gatozen, zer garen, edota zer izan nahi dugun.\n-Krisia baino lehenagoko hainbat alderdi aldatzeko hobeak dira, noski, baina martxoaren 13az aurreko beste hainbat oinarri aldarrikatzeari funtsezko irizten diogu.\nKooperatiba ere ezustean harrapatu du krisiak, eta zein ez?, ordea birusak ezarritako lozorro inposatu honetan ere ez diogu batere utzi egoera berriaz hausnartzeari eta hainbat lan aurreratzeko ahaleginari. Aldi baterako lan erregulazioa (ERTE) indarrean egon arren langileen konplizitate militantea alde izan dugu beti, eta horietako asko eta asko ez dira geratu ere egin.\nEta orain zer? Ezinegon aire batek hartuta bezala bai, baina aldi berean ekiteko gogo biziz gaude krisi honek kultur komunitate gisa zabaltzen digun desafio sorta dela eta.\nUrrats seguruak emanda, eta 2011n sortu ginenetik oinarri izan ditugun elkarlana eta autonomia gidari ditugula, herritarrei kultur eskaintza egokia ematen jarraitu nahi dugu Sanagustin Kulturgunearen, Soreasu Antzokiaren, eta Dinamoa Sormen Gunearen ateak berriz irekita.\nOndo bidean hurrengo hilean, ekainean hasiko gara berriro herriko kultur dinamika indartzen. Ekitaldiak programatzen ari gara, kontzertuak, arte eszenikoak, bertsoa, ume eta helduentzat bestelako saioak...\nOhikoaz besteko era batean bada ere kultur ekitaldien dinamika aktibatu egin nahi dugu. Eta, jakina, herriko eragileek antolatzen dituztenak burutzeko aukera zabala ere izango da, horretan baita gure muina eta mamia. Kultur sustapen proiektu berriak martxan jarriko ditugu, lehendik abian genituenen eta, kasu batzuetan, behin behinean eten behar izan ditugunen kalterik gabe.\nBestalde, kooperatibak eskaini ohi dituen beste hainbat zerbitzu ere laster irekiko ditugu: ostalaritza datozen egunotan zabaldu nahi da osasuna bermatzeko baldintza guztiak aintzat hartuta, ikus-entzunezko zerbitzu alorrean esku bete lan gabiltza, eta zerbitzu teknikoari edo aholkularitza zerbitzuei dagokienean ere ez dugu eskaera faltarik.\nKulturaz kooperatiba soziala izaki, gure lehentasuna bazkideak, langileak eta herria dira, jendearen osasuna eta ongizatea aurretik direla. Esan bezala kooperatibak bere bizi-taupadak berreskuratu nahi ditu Azpeitiko herriaren zerbitzura.\nKrisi hau sumatu orduko izan ditugu harreman estuak bai erakundeekin (Gipuzkoako Foru Aldundia, Eusko Jaurlaritza), bai hainbat enpresarekin, eta Azpeitiko Udala lehen unetik izan dugu ondo-ondoan.\nGalera humano ikaragarriak uzten ari da krisi hau, eta inork ez dakigu gero hurbilak zer ekarriko duen, baina seguru gaude ondorio ekonomiko eta sozialak ere latzak izango direla.\nHerri bezala jokatzea tokatzen da, eta uste dugu Kulturaz kooperatiba tresna lagungarria gertatuko dela lan horretan. Nahi duenak esteka honetan du eskura 2019ko urtekaria, hor bada ispilu txiki bat gure iragan igaro berriaren izpi batzuei erreparatzeko.\nPentsatu nahi dugu Koronabirusaren krisiak talde gisa apalago, jakintsuago eta indartsuago egingo gaituela. Gu prest gaude, eta badakigu herriaren arnasa falta ez bazaigu bizi garen aldiaren neurriko kultur eskaintza ematen asmatuko dugula berriz.\nKultura aldetik ere herri bezala asko daukagu jokoan; itzalitako mundu bat piztu nahi dugu! Ba ote da inon apustu ederragorik!\nKulturaz kooperatibako Artezkaritza batzordea


Miren, Garbiñe ta sorgin baten komeriak\n« Benetako lagunen aterpea | Martinellok ez du kukurik entzuten »\nIbaia oso garbia egoten zen udan, eta ur ertzetako belar luzeen artean egiten zuten lo apoek. Herri bat osatzen zuten denek, ezkailuek, amuarrainek, euliek, txalburuek, sugeek eta igelek. Guztiak lagun onak ziren, baina batzuetan haserretu egiten ziren.\nHaserretzen zirenean, elkarri erasotzen zioten. Amuarrainek ezkailua jaten zuten, igelek eulia irensten zuten, ezkailuak txalburua jaten zuen merendatzeko. Baina txarrena sugea zen, beti haserre zegoelako. Orduan luze-luze jartzen zen, geldirik, zuhaitzetako adar bat ematen zuela, eta norbait bere aurretik igarotzen zenean, sast, bere gorputz luzearekin kiribiltzen zuen eta bizi-bizirik irentsi. Eta hori gertatzen zenean inor ez zen sugeari kontra egiten ausartzen.\nHiru festa egiten zituzten uda guztian, San Juanetan, San Inaziotan eta Andramaixetan. Denek oso ondo pasatzen zuten festetan. Amuarrainek primeran egiten zituzten tangoak, eta rokanrolak, eta beste dantza asko. Txalburuek txisteak kontatzen zituzten, baina ama igelak goiz eramaten zituen lotara eta negarrez joaten ziren. Euliek guztientzako zerbeza ekartzen zuten eta ezkailuek kanta zaharrak abesten zituzten. Eta musika nork jotzen zuen? Musika apoek jotzen zuten, flauta, tronpeta eta bonbardinoa. Apoak oso musiko onak ziren, eta festak ez zirenean ere gau osoa flauta jotzen pasatzen zuten. FLIU, FLIU, FLUUUUU egiten zuten, eta beste animalia guztiek lo hartzen zuten. Baina txarrena sugea zen. Festetan ere ezkutaturik egoten zen, eta euliren bat edo ezkailuren bat zerbeza gehiegi edanda mareatzen bazen,_ zaust, sugeak jan egiten zuen.\nHiru festa haiek amaitzen zirenean, iraila etortzen zen, eta orduan animalia bakoitzak beste toki batera alde egiten zuen, negua goxo eta bero igarotzeko. Negarrez alde egiten zuten denek, penetan, hurrengo uda arte ez zutelako gehiago elkar ikusiko. Sugea ere, hain gaiztoa izanik, triste jartzen zen irailean, baina badakizue zergatik? Triste jartzen zen animalia guztiek alde egitean ez zitzaiolako zer janik gelditzen. Eta gose galanta izaten zuen sugeak neguan. Izorratu zedila.\nBidaia luzeena amuarrainek egiten zuten, igerian oso azkarrak zirelako. Motzena berriz euliek, oso txikiak izanik, haizeak segituan lurrera botatzen zituelako. Baina bidaiarik arriskutsuena eta beldurgarriena apoena izaten zen. Eta apo asko hiltzen zen bidaia horretan. Baina neguan apo txikiak jaiotzen ziren eta berriro apo mordoa etortzen zen udan ibaira, flauta eta tronpeta eta bonbardinoa joz.\nGarbiñe eta Miren bi apo txiki ziren, eta apo aita eta ama txoraturik zeuden haien begiekin. Garbiñek hori-horiak zituen, eta Mirenek urdin-urdinak.\n—Noiz joan behar dugu ibaira? —galdetzen zuten biek batera, gurasoek ibaiko kontuak eta ipuinak kontatzen zizkietenean.\nBaina zergatik zen hain beldurgarria apoen bidaia?\nApoek negua baratze batean igarotzen zuten, lurrarekin eta hostoekin estalirik, epel eta geldirik. Baina baratzera ailegatzeko kamino bat zeharkatu behar zen, eta kaminoan auto asko ibiltzen zen, oso azkar, motorrak ron-ron zituztela eta bozina luzeak joz. Eta apo asko autoen azpian hiltzen zen. Dena leherturik, zapal-zapal gelditzen ziren.\nBaratzean jaio ziren Garbiñe eta Miren, eta beti ibaira noiz joan behar zuten galdezka ari ziren. Ibaia ezagutu nahi zuten. Behin apo aitak hitz egin zuen:\n—Bihar goizeko bederatzietan joango gara denok ibaira, uda pasatzera!\n—BIEEEEEEEEN! —esan zuten Garbinek eta Mirenek biek batera. Apo aita oso azkarra zen, eta bazekien auto gutxiena goizeko bederatzietan izaten zela. Zergatik? Langileak zortzietarako sartzen zirelako lanera, eta umeak zortzi eta erdietan joaten zirelako eskolara autobusean. Etxekoandreek ez zuten autorik edukitzen. Bederatzietan, beraz, oso trafiko gutxi egoten zen.\nLorik ez zuten egin Garbiñek eta Mirenek, eta ibaia nolakoa izango ote zen pentsatzen pasatu zitzaien gaua. Goizean goiz jaiki ziren, beren poltsatxoa prestatzeko. Bederatzietan abiatu ziren. Garbiñe aitaren bizkarrean zihoan, eta Miren amaren gainean. Oso txikiak ziren hainbeste kilometro oinez egiteko.\nKaminora ailegatu ziren. Burrunba beldurgarri bat entzun zuten, eta lau gauza beltzen gainean burdinazko armatoste bat pasatu zen, oso azkar. Auto bat zen. Aitak ezker-eskuinera begiratu zuen. Ez zetorren besterik. Oso ondo. Azkar-azkar kaminoa pasatzen hasi ziren. Baina apo ama irristatu egin zen eta hankaz gora erori. Mina hartu zuen eta ezin zen jaiki.


Hemen zaude: Hasiera → Aukera-Berdintasunaren Aldeko Helburuak eta Egitekoak → 2003-2006 Helburu eta Ekintzak → Enplegua eta Prestakuntza → Atarikoa\nUdala Aukera-Berdintasunaren Eredu\nHezkuntza eta Lan eta Familia Bizimoduak Bateratzea\nKultura, Elkartegintza eta Kirola\nEgun, dakigun bezala, erabat aitortu zaie emakumeei lanpostu soldataduna edukitzeko eskubidea; dena den, egoera ekonomikoa dela kausa, nekez erabil dezakete benetan eskubide hori, langabeziak batik bat emakumeei egiten baitie kalte. Horrek berresten digu, nahiz eta itxuraz behintzat bide luzea egin dugun, are luzeagoa daukagula oraindik egiteke lan aukera eta egoeran berdintasuna lortuko badugu.\nAdministrazioen ikerketek agerian utzi dute lan arloan ere emakumeak bazterrean daudela, emakumeen ogibideak beheko mailakoak direla eta, jakina, soldata txikiagokoak. Benetan harrigarria da ikustea oraindik ere, azken urteotako aurrerapena gorabehera, emakumeek eta gizonek genero-rolen araberako lanbideak hautatzen dituztela. Horren ondorioz, emakumeek laguntza eta zaintza emateko lanpostuetan ohi dihardute, zerbitzu arloan, alegia, eta gizonezkoek, aldiz, erabakiak hartzen diren arloetan ohi dihardute.\nLanaren banaketa horrek badakar berez lan batzuk eta besteak desberdin aitortu eta baloratzea eta, jakina, emakumeak galtzaile ateratzen dira, haien lana, gaizki baloratua izateaz gain, hainbatetan gizarteak ikusi ere ez baitu ikusten.\nHori guztia kontuan hartuta, Portugaleteko Udalak beharrezkotzat jo du, lehenik, Portugaleteko emakumeen lan egoera eta lan inguruan dituzten beharrizan nagusiak jakitea, eta bigarrenik, egoera hori aldatzeko konpromisoa erakustea. Horretarako, lehenengo eta behin, Udalak berak izan behar du eredu eta hainbat egiteko martxan jarri, emakume eta gizonek abiapuntu berbera izan dezaten.


«Zeregin garrantzitsua du feminismoak: denontzako jai osasungarriak bermatzea»\n26 apirila, 2019 Motzean 606\nLazkaoko talde feministan buru-belarri aritu da urtebetez Naroa Arruti Azkona (Lazkao, 2001). Herriko festen atarian, parekidetasunean eta errespetuan oinarrituriko jai eredua bultzatzea oinarrizko dela esan du.\nZer dira zuretzat Lazkaoko San Prudentzio jaiak?\nLagunekin giro onean igarotzeko egunak.\nZein da zuretzat festetako egunik kuttunena?\nKuadrillen eguna, dudarik gabe. Betiko lagunekin sagardotegira joatea modaz pasatzen ez den plana da.\nZein da zuretzat San Prudentzio jaietako soinu banda?\nEgia esan, ez dut horrelakorik. Hala ere, baditut gustuko musika taldeak.\nLazkaoko alkatea izango bazina, zer aldaketa egingo zenizkieke San Prudentzio jaiei?\nArratsalde eta iluntze inguruan gazteentzako jarduera gehiago jarriko nituzke. Horretaz gain, herritarren parte hartzea bultzatzeko ekintzak antolatuko nituzke. Emakumeak hipersexualizatzen eta objetibizatzen dituzten emanaldi guztiak ere kenduko nituzte festetako egitarautik.\nZer lotura dute Lazkaoko festek eta feminismoak?\nFeminismoak eragin zuzena du norbanakoen jarreretan. Herriko festek jendea biltzen dute, eta euren arteko harremanak bultzatzen dituzte. Testuinguru horretan zeregin garrantzitsua du feminismoak: denontzako jai osasungarriak bermatzea. Festak izanagatik ezin ditugu jarrera onartezinak pasatzen utzi. Feminismoak presentzia handia du lan banaketan, soldatetan, zaintza lanetan… baina gizarteko beste alderdi batzuetan ere eragina du.\nZer ekarpen egin dizkizute Lazkaoko festek, eta zer feminismoak?\nLazkaoko festek momentu onak eta alaiak eman dizkidate, eta feminismoak mundua eta gizartea ikusteko begirada berri bat. Feminismoa niretzat, beste hainbat gauzaren artean, askatasunerako giltza da. Modu batean, nire eskubideen alde borrokatzeko ilusioa piztu dit.\nFesta eta errebindikazioa, bateragarriak dira?\nBai. Are gehiago, egunerokotasunean egiten dugun borroka ikustera emateko, eta jendeari egiten ari garen lana gogorarazteko baliagarriak dira jaiak. Festetan, oro har, parranda eginez errutina hautsi nahi dugun arren, ezin ditugu alde batera utzi borroka eta erreinbindikazioa.\nZer esango zenioke Lazkaora parranda egitera doan norbaiti?\n« Segurako aste santua, pasiotik tradiziora\nIrakurlea eta liburuak »


Norak suhiltzaile izan nahi du. Txikitatik. Bere amak esaten du osaba Tomasen errua dela, behin bonberoen kamioi bat ekarri ziolako Norari New Yorketik opari. Eta suhiltzaile izateko grina piztu ziolako. Pertsona helduek, amak, aitak eta baita osaba Tomasek berak ere, onartzen zioten Norari suhiltzaile izateko ametsa, txikia zen bitartean, baina handituz doan bezala, ahaleginak eta bi egiten dituzte Norak txikitako ilusioa bertan behera utz dezan. Izan ere, ilusioek eta ametsek ez dute asko irauten jende helduaren baitan, denboraren joanak ilusioak eta ametsak itotzen baititu, haurraren xalotasuna eta begirada galdu daitezen uzten badira. Norak, ordea, bereari eusten dio, eta zuzenean joan da suhiltzailetara suhiltzaile izateko zer behar den galdetzera. “Lehenengo hazi eta gero etorri” esan dio suhiltzaileen buruak, eta Norak baietz erantzun dio, hazi, haziko dela, egoteko lasai, eta gero etorri ere egingo dela, ziur egoteko horretaz ere, ez baitu utziko denboraren galbaheak ilusioak eta ametsak mehetu diezaizkion.


Berville-sur-Mer - Wikipedia, entziklopedia askea.\n49°25′53″N 0°21′40″E / 49.4314°N 0.3611°E / 49.4314; 0.361149°25′53″N 0°21′40″E / 49.4314°N 0.3611°E / 49.4314; 0.3611\nConteville eta Fatouville-Grestain\n371 (%54.9) 338 (%50)\nBerville-sur-Mer Frantziako udalerria da, Eure departamenduan dagoena, Normandia eskualdean. 2013an 666 biztanle zituen.\n2007an Berville-sur-Mer udalerrian erroldatutako biztanleak 523 ziren. Familiak 205 ziren, horien artean 52 pertsona bakarrekoak ziren (15 bakarrik bizi ziren gizonak eta 37 bakarrik bizi ziren emakumeak), 69 seme-alabarik gabeko familiak ziren, 62 seme-alabak dituzten bikoteak ziren eta 22 seme-alabak dituzten guraso-bakarreko familiak ziren.\n2007an 280 etxebizitza zeuden, 211 familiaren etxebizitza nagusia ziren, 63 bigarren erresidentzia ziren eta 5 hutsik zeuden. 256 etxeak ziren eta 23 apartamentuak ziren. 211 etxebizitza nagusietatik 176 bere jabearen bizilekua ziren, 27 alokairuan okupaturik zeuden eta 7 doan lagata zeuden; 2 etxek gela bat zuten, 12 etxek bi zituzten, 48 etxek hiru zituzten, 63 etxek lau zituzten eta 87 etxek bost zituzten. 192 etxek euren parking plaza propioa zuten azpian. 92 etxetan ibilgailu bat zegoen eta 98 etxetan bat baino gehiago zituzten.\nBerville-sur-Mer udalerriko biztanleria-piramidea 2009an .\n2007an lan egiteko adina zuten pertsonak 331 ziren, horien artean 244 aktiboak ziren eta 87 inaktiboak ziren. 244 pertsona aktiboetatik 214 lanean zeuden (108 gizon eta 106 emakume) eta 30 langabezian zeuden (14 gizon eta 16 emakume). 87 pertsona inaktiboetatik 37 erretiraturik zeuden, 18 ikasten zeuden eta 32 "bestelako inaktibo" gisa sailkaturik zeuden.\n2009an Berville-sur-Mer udalerrian 223 unitate fiskal zeuden, 547 pertsonek osaturik. Pertsona bakoitzeko diru-sarrera fiskalaren mediana urteko 17.153 euro zen. \n2007an zeuden 12 komertzioetatik, 4 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 5 zerbitzu publikoetatik, 2 margolariak ziren, 1 zurgina, 1 eraikuntza enpresa eta 1 jatetxe.\n2000. urtean Berville-sur-Mer udalerrian 9 nekazaritza-ustiategi zeuden.\nBNF: 15253305h (data)